Milanas-Sanremas
Milanas-Sanremas (it. Milano–Sanremo) (dar vadinamos pavasario klasika – La classica di Primavera) – kasmetinės tarptautinės dviračių plento lenktynės, kurios vyksta kiekvienų metų kovo mėnesį tarp Italijos miestų Milano ir Sanremo. Šios lenktynės yra ilgiausios vienadienės lenktynės pasaulyje – jų ilgis siekia 298 km. Pirmosios lenktynės buvo surengtos 1907 m. – jas laimėjo prancūzas Lucien Petit-Breton. Šiuo metu lenktynės laikomos vienomis iš pagrindinių Europos dviračių lenktynių ir jų rezultatai skaičiuojami bendrame tarptautinės dviračių sąjungos pasauliniame reitinge.